CELEX: 62017CA0342
Language: el
Date: 2018-11-14 00:00:00
Title: Υπόθεση C-342/17: Απόφαση του Δικαστηρίου (τρίτο τμήμα) της 14ης Νοεμβρίου 2018 [αίτηση του Tribunale Amministrativo Regionale per il Veneto (Ιταλία) για την έκδοση προδικαστικής αποφάσεως] — Memoria Srl, Antonia Dall’Antonia κατά Comune di Padova (Προδικαστική παραπομπή — Περιορισμοί στην ελευθερία εγκαταστάσεως — Αρμοδιότητα του Δικαστηρίου — Παραδεκτό της αιτήσεως προδικαστικής αποφάσεως — Αμιγώς εσωτερική κατάσταση — Εθνική κανονιστική ρύθμιση απαγορεύουσα κάθε κερδοσκοπική δραστηριότητα σχετικά με τη φύλαξη τεφροδόχων — Κριτήριο αναλογικότητας — Συνεπής χαρακτήρας της εθνικής κανονιστικής ρυθμίσεως)

14.1.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 16/18
            
         
      Απόφαση του Δικαστηρίου (τρίτο τμήμα) της 14ης Νοεμβρίου 2018 [αίτηση του Tribunale Amministrativo Regionale per il Veneto (Ιταλία) για την έκδοση προδικαστικής αποφάσεως] — Memoria Srl, Antonia Dall’Antonia κατά Comune di Padova
      (Υπόθεση C-342/17) (1)
      
      ((Προδικαστική παραπομπή - Περιορισμοί στην ελευθερία εγκαταστάσεως - Αρμοδιότητα του Δικαστηρίου - Παραδεκτό της αιτήσεως προδικαστικής αποφάσεως - Αμιγώς εσωτερική κατάσταση - Εθνική κανονιστική ρύθμιση απαγορεύουσα κάθε κερδοσκοπική δραστηριότητα σχετικά με τη φύλαξη τεφροδόχων - Κριτήριο αναλογικότητας - Συνεπής χαρακτήρας της εθνικής κανονιστικής ρυθμίσεως))
      (2019/C 16/21)
      Γλώσσα διαδικασίας: η ιταλική
      
         Αιτούν δικαστήριο
      
      Tribunale Amministrativo Regionale per il Veneto
      
         Διάδικοι στην υπόθεση της κύριας δίκης
      
      Memoria Srl, Antonia Dall’Antonia
      
         κατά
      
      Comune di Padova
      παρισταμένης της: Alessandra Calore
      
         Διατακτικό
      
      Το άρθρο 49 ΣΛΕΕ πρέπει να ερμηνευθεί υπό την έννοια ότι αντιτίθεται σε εθνική κανονιστική ρύθμιση, όπως η επίμαχη στην κύρια δίκη, η οποία απαγορεύει, ακόμη και παρά τη ρητή βούληση του θανόντος, στον θεματοφύλακα μιας τεφροδόχου να αναθέσει τη φύλαξή της σε τρίτον, η οποία επιβάλλει στον εν λόγω θεματοφύλακα την υποχρέωση να φυλάσσει την τεφροδόχο στην οικία του, εκτός αν παραδώσει την τεφροδόχο αυτή σε δημοτικό κοιμητήριο, και η οποία, επιπλέον, δεν επιτρέπει οποιαδήποτε κερδοσκοπική δραστηριότητα που έχει ως αντικείμενο, έστω και μη αποκλειστικό, τη φύλαξη τεφροδόχων, για οποιονδήποτε λόγο και για οποιοδήποτε χρονικό διάστημα.
      
         (1)  ΕΕ C 309 της 18.9.2017.